b'\n_START_ARTICLE_\nDansk Melodi Grand Prix 2010\n_START_SECTION_\nZindy Laursen\n_START_PARAGRAPH_\nIf\xc3\xb8lge pressemateriale der kortvarigt var tilg\xc3\xa6ngeligt p\xc3\xa5 DR\'s hjemmeside, skulle Zindy Laursen v\xc3\xa6re blandt deltagerne i Dansk Melodi Grand Prix 2010. Den 13. januar blev det bekr\xc3\xa6ftet af DR\'s underholdningsredakt\xc3\xb8r, Jan Lagermand Lundme, at Zindy Laursen var blevet inviteret til at deltage p\xc3\xa5 et wildcard og skulle have deltaget med sangen "All About Me" som hun selv har skrevet. Imidlertid trak hun sig af ukendte grunde mindre end 24 timer f\xc3\xb8r deltagerne skulle pr\xc3\xa6senteres for pressen. Hun blev erstattet af juryens bud p\xc3\xa5 en syvende deltager blandt de indsendte bidrag, MariaMatilde Band._NEWLINE_Det er efterf\xc3\xb8lgende kommet frem at Zindy har optr\xc3\xa5dt med netop "All About Me" flere gange i l\xc3\xb8bet af efter\xc3\xa5ret 2009, og at sangen har v\xc3\xa6ret tilg\xc3\xa6ngelig p\xc3\xa5 internettet siden september 2009, hvilket er et brud p\xc3\xa5 b\xc3\xa5de EBU og DRs regler om sangenes offentligg\xc3\xb8relse.'